Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 238/12/5506	Martin, 17.1.2014
EEČ : 2-40-14-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.1.2014, spisová značka 1 Pv 238/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.02.2012 v čase o 19.35 hod. v Martine, na Ul. Pltníky, v OC  Tulip, v predajni GATE zvesil z vešiaka bavlnenú mikinu zn. GATE, bielej farby, veľkosti S, následne vošiel do skúšobnej kabínky, kde odtrhol spod kapucne mikiny čidlo, aktivujúce alarm, potom si túto mikinu obliekol na seba, pričom navrch si potom obliekol svoju bundu, po vyjdení z kabínky bol zastavený  vedúcou predajne XXXXX, nar.  XXXXX ktorá zistila, že má na sebe oblečenú mikinu, za ktorú nechce  zaplatiť a zabránila mu, aby vyšiel z predajne aj s mikinou, čim spôsobil spoločnosti GATE s.r.o.  so sídlom Na Kopci 537/16, XXXXX, škodu krádežou v sume   15,98 €, pričom dňa 28.02.2012 bol v blokovom konaní postihnutý blokovou pokutou ev. č. bloku   A XXXXX, vydanom príslušníkmi Mestskej polície Mesta XXXXX v sume 15 € za priestupok proti majetku podľa  § 50 Zák. č.  372/1990 Zb.

Uznesením prokurátora Okresnej prokuratúry XXXXX zo dňa 17.1.2014, spisová značka 1 Pv 238/12/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
            Prokurátorka Okresnej prokuratúry v XXXXX  dňa 09.11.2012 uznesením č.k.  1 Pv 238/12/5506, právoplatným  07.12.2012,  podľa § 216 ods. 1 Tr. por., podmienečne zastavila trestné stíhanie, vedené proti obvinenému pre vyššie uvedený prečin  a skutok spáchaný dňa 29.02.2012 a zároveň mu podľa § 216 ods. 2 Tr. por. určila skúšobnú dobu na 1 (jeden) rok. 

	Vzhľadom na to, že skúšobná doba dňa 07.12.2013 obvinenému uplynula, bola vyžiadaná správa z Obvodného úradu, Odboru všeobecnej vnútornej správy v XXXXX, ako i odpis z registra trestov na obvineného. Z vyžiadaných dokladov bolo zistené, že obvinený nemá nový záznam v odpise z registra trestov na území Slovenskej republiky, neviedlo sa proti nemu priestupkové konanie, teda počas skúšobnej doby viedol riadny život a nedopustil sa žiadneho protiprávneho konania. Splnil tým všetky zákonné podmienky, uvedené v § 217 ods. 1 Tr. por. a preto bolo rozhodnuté tak, ako je uvedené vo výrokovej časti tohto uznesenia.

	Podľa § 217 ods. 4 Tr. por., právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Tr. por.)

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Repáňová
prokurátorka